b'\n_START_ARTICLE_\nIntelektualusis skaitiklis\n_START_PARAGRAPH_\nIntelektualusis skaitiklis (dar vartojamas terminas "pa\xc5\xbeangus skaitiklis", angl. smart meter) \xe2\x80\x93 tai naujos kartos daugiafunkcinis elektroninis elektros skaitiklis, kuris ne tik registruoja energijos vartojim\xc4\x85, bet matuoja papildomus tiekiamos elektros parametrus (pvz.: srov\xc4\x97s stiprum\xc4\x85, \xc4\xaftamp\xc4\x85, galios faktori\xc5\xb3), atlieka savo paties darbingumo diagnostika, fiksuoja ypatingus \xc4\xafvykius (pvz., elektros tiekimo nutr\xc5\xabkimus, i\xc5\xa1orinius poveikius, gedimus) ir gali dvipusiu ry\xc5\xa1iu perduoti vis\xc4\x85 sukaupt\xc4\x85 informacij\xc4\x85. Siekiant pilnai i\xc5\xa1naudoti intelektualiojo skaitiklio privalumus, jis turi b\xc5\xabti integruotas \xc4\xaf intelektualiuosius tinklus. Intelektualieji elektroniniai skaitikliai leid\xc5\xbeia sukurti nuotolinio energijos paskirstymo sistem\xc4\x85 ir optimaliai valdyti tinklo apkrovim\xc4\x85. Vartotojai skatinami protingiau naudoti i\xc5\xa1teklius._NEWLINE_Europos S\xc4\x85jungos direktyvose d\xc4\x97l energijos tiekimo paslaug\xc5\xb3 ir energijos tiekimo saugumo elektroniniai intelektual\xc5\xabs skaitikliai buvo pripa\xc5\xbeinti priemone, padedan\xc4\x8dia u\xc5\xbetikrinti energijos efektyvum\xc4\x85._NEWLINE_Pirmaujantys pasaulyje intelektuali\xc5\xb3j\xc5\xb3 skaitikli\xc5\xb3 gamintojai: Itron (buvusi Actaris), Landis+Gyr, Elster, Iskraemeco, GE (General Electric). Lietuvoje intelektualiuosius skaitiklius gamina UAB \xe2\x80\x9eElgama-Elektronika\xe2\x80\x9c.'